Αρχαίο Ωδείο Πάτρας

Το Ρωμαϊκό Ωδείο της Πάτρας είναι μεγαλοπρεπές κτίσμα ρωμαϊκών χρόνων που σήμερα έχει ανακατασκευαστεί και χρησιμοποιείται για μουσικές εκδηλώσεις. Έχει χωρητικότητα 2.500 θέσεις. Βρίσκεται στα δυτικά του Κάστρου, στην Άνω πόλη δίπλα στο Ρωμαϊκό στάδιο και ανάμεσα στις οδούς Παλαιών Πατρών Γερμανού, Σωτηριάδου, Παντοκράτορος και την πλατεία Αγίου Γεωργίου. Έχει πρόσοψη προς τα νότια και είναι επενδυμένο με τούβλα, σήμερα οι κλίμακες του είναι επενδυμένες με μάρμαρο.

Το Ωδείο κατασκευάστηκε πιθανότατα στα χρόνια του ΑυγούστουΣτέφανου Ν. Θωμόπουλου 1998-1999. Ο Παυσανίας αναφέρει ότι ήταν παλιότερο από το Ωδείο Ηρώδου του Αττικού και βρισκόταν συνεχόμενο της ρωμαϊκής αγοράς της πόλης, ήταν στολισμένο λαμπρά αλλά όχι όπως το Ηρώδειο που το θεωρούσε λαμπρότερο[...]ἐμοὶ δὲ ἐν τῇ Ἀτθίδι συγγραφῇ τὸ ἐς τοῦτο παρείθη τὸ Ὠιδεῖον, ὅτι πρότερον ἔτι ἐξείργαστό μοι τὰ ἐς Ἀθηναίους ἢ ὑπῆρκτο Ἡρώδης τοῦ οἰκοδομήματος [...]Παυσανίου, Αχαϊκά ΙΙΙ 6,4. 

Κάλυπτε τις ψυχαγωγικές ανάγκες του κοινού της εποχής με μουσικές και θεατρικές παραστάσεις, αλλά και θηριομαχίες και αγώνες μονομάχων.

Μέσα στο Ωδείο, το οποίο βρισκόταν σε επαφή με την αρχαία αγορά, υπήρχε άγαλμα του Απόλλωνα που κατασκευάστηκε από τα λάφυρα του πολέμου κατά των Γαλατών το 279 μ.Χ., κατά τη διάρκεια του οποίου η Πάτρα είχε βοηθήσει τους Αιτωλούς. Παρόμοια στάδια έχουν αποκαλυφθεί στη Ρώμη και στη Μικρά Ασία. 

Στα χρόνια που πέρασαν το Ωδείο έπαθε ζημιές από φυσικές καταστροφές και επιδρομές (τον 3ο αι.μ.Χ.καταστράφηκε μετά από επιδρομή των Ερούλων) και σταδιακά επιχωματώθηκε . Ο Φρανσουά Πουκεβίλ αναφέρει ότι στα χρόνια του σωζόταν τμήματα του στον περίβολο σπιτιών. Το 1889 αποφασίστηκε να γκρεμιστεί ο λόφος του Στράνη και τα χώματα να χρησιμοποιηθούν στην επιχωμάτωση του λιμανιού που κατασκευαζόταν τότε. Κατά τις εργασίες αυτές ανακαλύφθηκε το Ωδείο.
Από το 1959 έως το 1963  με πρωτοβουλία και προσωπική δαπάνη του αρχιτέκτονα Ιωάννη Βασιλείου έγινε αναμαρμάρωση και αναστήλωση πολλών χώρων του, γι' αυτό του το έργο μάλιστα ο Βασιλείου τιμήθηκε από την Ακαδημία Αθηνών και τον Δήμο ΠατρέωνΜουγγολιάς 1999, σελ. 189.thumb|Ρωμαικό Ωδείο Πατρών Δυτική άποψη|305x305pxμικρογραφία|303x303px|Ρωμαϊκό Ωδείο Πατρών Νότια πλευρά Σήμερα το Ωδείο είναι επισκέψιμο, ενώ χρησιμοποιείται συχνά για μουσικές, θεατρικές και άλλες πολιτιστικές εκδηλώσεις.
Το 2025 (Νοέμβριος) ολοκληρώθηκε η "αποκατάσταση και συντήρηση του Ρωμαϊκού Ωδείου Πατρών"  που άρχισε το 2022, με αυτεπιστασία από την Εφορεία Αρχαιοτήτων Αχαΐας (ΕΣΠΑ 2014-2020- προϋπολογισμός 800.000 ευρώ).

Αποκαταστάθηκαν οι αστοχίες των επεμβάσεων των ετών 1960-61 και αναστηλώθηκαν πλήρως η σκηνή και τα παρασκήνια και θα λειτουργούν όπως στην αρχαιότητα.

Ο αρχαιολογικός χώρος είναι επισκέψιμος καθημερινά (πλην Τρίτης) ώρα 08.30-15.30.

 Φωτογραφίες

 Παραπομπές 

 Βιβλιογραφία- Πηγές 
 Βασίλης Κ. Λάζαρης (επιμ.), Στέφανου Ν. Θωμόπουλου "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα, Πάτρα, Αχαϊκές Εκδόσεις, 1998-1999, τόμοι Α'-Β' ISBN 960-7960-10-6
 Ανδρέας Ευθ. Μουγγολιάς, Το Β' Γυμνάσιον εν Πάτραις. Αχαία: δύο αιώνων παρουσία στην νεοελληνική εκπαίδευση, Εκδοτικό τυπογραφείο Πατρών Ιωαν. Πετράκη, Πάτρα 1999

Κατηγορία:Ιστορία της Πάτρας
Κατηγορία:Κτίρια και κατασκευές στην Πάτρα
Ωδείο ρωμαϊκό
Ωδείο
Κατηγορία:Ωδεία
Αρχαιο Ωδειο